tomron87/hebrew-wikipedia-sentences-corpus huggingface dataset:
בסך הכל ערך 55 הופעות ליגה במדי המועדון, בהן הבקיע שמונה שערים.
ב-6 בינואר 2017 הושאל מאדה למיטו הוליהוק מליגת המשנה היפנית למשך עונת .
הוא ערך 36 הופעות ליגה במדי המועדון, בהן הבקיע 13 שערים.
ב-21 ביולי 2019 הושאל מאדה למשך עונה אחת למאריטימו מליגת העל הפורטוגלית.
ב-11 באוגוסט ערך את הופעת הבכורה שלו במועדון, בתיקו 1-1 נגד ספורטינג ליסבון במסגרת המחזור הראשון בליגה לעונת .
ב-25 באוגוסט הבקיע את שער הבכורה שלו במועדון, בהפסד 3-2 לטונדלה במסגרת המחזור השלישי בליגה.
בסך הכל ערך 23 הופעות ליגה במדי המועדון, בהן הבקיע שלושה שערים.
ב-3 באוגוסט 2020 הושאל מאדה ליוקוהמה אף.
מרינוס מליגת העל היפנית עד לתום עונת .
הוא ערך 23 הופעות ליגה במדי המועדון במהלך תקופת ההשאלה, בהן הבקיע שלושה שערים.
בעונת ערך מאדה 36 הופעות ליגה, בהן הבקיע 23 שערים, וסיים כמלך השערים של ליגת העל היפנית, יחד עם לאנדרו דמיאו.
ב-31 בדצמבר 2021 הושאל מאדה עד לתום עונת לסלטיק מליגת העל הסקוטית.
ב-17 בינואר 2022 ערך מאדה את הופעת הבכורה שלו במועדון, בניצחון 2-0 על היברניאן במסגרת המחזור ה-21 בליגה.
בסך הכל ערך מאדה 16 הופעות ליגה במהלך תקופת ההשאלה במועדון, בהן הבקיע שישה שערים.
מאדה היה חלק מסגל נבחרת יפן לטורניר קופה אמריקה 2019, וערך שתי הופעות בטורניר.
ב-17 ביוני 2019 ערך את הופעת הבכורה שלו בנבחרת, בהפסד 4-0 לנבחרת צ'ילה במסגרת שלב הבתים של הטורניר.
הוא היה חלק מסגל הנבחרת האולימפית של יפן טורניר הכדורגל באולימפיאדת טוקיו בשנת 2021, וערך שלוש הופעות בטורניר, בו סיימה נבחרתו במקום הרביעי.
הוא הבקיע שער אחד בטורניר.
ב-10 ביוני 2022 הבקיע מאדה את שער הבכורה שלו בנבחרת, בניצחון 4-1 על נבחרת גאנה במשחק ידידות.
מלך השערים של ליגת העל היפנית (1): 2021
דאל באט (בהינדית: दालभात; באורדו: دال بھات; בבנגלית: ডাল ভাত; בגוג'ראטית: દાળ ભાત; במראטהית: डाळ भात; באסאמית: দাইল ভাত dail bhat / ডালি ভাত dali bhat) היא ארוחה מסורתית מתת היבשת ההודית, הפופולרית באזורים רבים של נפאל, הודו, פקיסטן ובנגלדש.
היא מורכבת מאורז מאודה ותבשיל עדשים מבושלות, או תבשיל קטניות אחר ששמו דאל.
זהו מזון בסיסי במדינות אלו.
בטט או צ'וואל פירושו "אורז מבושל" במספר שפות הודו-אריות .
באזורים הגבוהים יותר בנפאל (מעל 2,000 מטרים מעל גובה פני הים), האורז אינו גדל היטב, ונהוג להחליפו בדגנים אחרים כגון תירס, כוסמת, שעורה או דוחן, בתבשיל הנקרא דהינדו (dhindo, אנ') או אתו בנפאל.
בנפאל לפעמים גם מוסיפים לבאט רוטי.
ניתן לבשל דאל עם בצל, שום, ג'ינג'ר, צ'ילי, עגבניות או תמרהינדי, בנוסף לעדשים או שעועית.
הדאל מכיל עשבי תיבול ותבלינים דוגמת כוסברה, גראם מסאלה, כמון וכורכום.
המתכונים משתנים לפי עונה, מיקום, קבוצה אתנית, ואף עשוי להשתנות בין משפחות.
דאל באט מוגש לעיתים קרובות עם טארקארי (Tarkari, אנ'), בהינדית, তরকারি בבנגלית - שילוב של ירקות עונתיים.
נקרא גם דאל באט טארקארי (दाल भात तरकारी) בנפאלית, וכן בבנגלית (ডাল ভাত তরকিরর).
חלק קטן של מלפפון חמוץ (הנקרא achar או loncha ) נכלל לפעמים.
בבנגל (מערב בנגל ובנגלדש) דאל באט עשוי להתלוות ל-machh bhaja (মাছ ভাজা - דג מטוגן).
דַאיסוּגִי (ביפנית: 台杉) היא שיטה יפנית של גיזום מסורתי המשמש ל"חקלאות עץ" בעצי סוגי.
תרגום חופשי של המונח "דאיסוגי" הוא "משטח ארז".
ענפים היוצאים מבסיס העץ נגזמים בקפידה לאורך תקופה ארוכה, כך שגזעיהם יישארו ישרים, בעוד הגזע הראשי המרכזי ממנו יוצאים ענפי הדאיסוגי נשאר נמוך ואופקי, והוא נשאר גם לאחר שכורתים את בולי העץ כדי לגדל את הדור הבא של הענפים.
נהוג לחשוב כי ייצור בולי עץ על ידי דאיסוגי החל בתקופת אשיקאגה.
באותה תקופה, טקס התה הפך לפופולרי בין השאר בגלל שבולי דאיסוגי שימשו בבניית חדר תה, למשל עבור גומחת טוקונמה.
אזור קיטיאמה של קיוטו הפך ידוע במיוחד בשל יערות הדאיסוגי המרשימים שלו.
במאה ה-14, צורה של אדריכלות סוקיה-זוקורי ישרה ומסוגננת הייתה מאוד אופנתית ביפן.
עם זאת, לא היו מספיק חומרי גלם בסביבה כדי לבנות את הבתים הללו עבור כל אציל או סמוראי שרצה.
מכאן שפותחה טכניקת דאיסוגי של יישום טכניקות גיזום בונסאי על עצים בקנה מידה גדול.
הטכניקה מביאה לקציר של בולי עץ ישרים ללא צורך לכרות את כל העץ.
למרות שבמקור הייתה טכניקת ניהול יערות, מצאה הדאיסוגי את דרכה גם לגנים יפניים כמאפיין אסתטי.
הגידול נחשב ידידותי במיוחד לסביבה בשל העובדה שמייצרים בולי עץ מבלי לכרות אפילו עץ אחד, אולם הוא דורש טיפול והשקעה רצופים ולכן אינו נפוץ.
דאיניס טורלאיס (בלטבית: Dainis Turlais; נולד ב-24 בנובמבר 1950) הוא איש צבא ופוליטיקאי לטבי.
כיהן כמפקד המטה המשותף (מקביל לרמטכ"ל) של לטביה בין 1992–1994. לאחר מכן שימש כשר הפנים של לטביה בין 1995–1997. בתפקידו האחרון שימש לזמן קצר כראש עיריית ריגה.
טורלאיס נולד במדונה ב-24 בנובמבר 1950. ב-1969 הוא התגייס לצבא האדום, ולמד בבית הספר הצבאי קירוב בלנינגרד עד 1973. לאחר מכן למד באקדמיה הצבאית פרונזה במוסקבה עד 1985. עם סיום לימודיו הוא נשלח להשתתף במלחמה באפגניסטן.
הוא השתתף במלחמה עד סיומה ב-1989. בעקבות התפרקות ברית המועצות ב-1991 הוא חזר למולדתו לטביה והתגייס לצבא לטביה.
הוא מונה למפקד המטה המשותף של הצבא (מקביל לרמטכ"ל), והפך בכך למפקד הראשון של הצבא הלטבי מאז 1940. הוא סיים את תפקידו ב-25 באוקטובר 1994 ועזב את הצבא.
לתקופה קצרה הוא שימש כיועצו הצבאי של נשיא לטביה גונטיס אולמניס, אולם לאחר מכן פרש כדי להצטרף לפוליטיקה.
בבחירות לסאימה ב-1995, הוא התמודד במחוז הבחירה של וידזמה מטעם המפלגה הדמוקרטית "סאימנייקס".
מפלגתו הצליחה להקים ממשלה בראשותו של אנדריס שקלה, וטורלאיס מונה לשר הפנים.
ב-10 ביולי 1997 הוא נאלץ להתפטר מתפקידו לאחר תאונה בפסטיבל שערך משרד הפנים, שבמהלכה נהרגו תשעה ילדים (טרגדיית טאלסו).
בבחירות שנערכו ב-1998, ניסה טורלאיס להתמודד שוב לסאימה, אולם לא נבחר.
לאחר שהושבעה הממשלה החדשה, הוא מונה ליועצו הצבאי של ראש הממשלה החדש ויליס קרישטופנס.
ב-1999 הוא עזב את המפלגה הדמוקרטית והצטרף למפלגת "הדרך הלטבית".
ב-2001 הוא עזב גם מפלגה זו, ויחד עם מספר אישי ציבור נוספים הקים מפלגה חדשה בשם "מוסו לטביה" שהייתה אמורה להתמודד בבחירות המקומיות באותה שנה.
עם זאת, הם לא השיגו מספיק חתימות כדי לרשום את המפלגה כחוק, ונאלצו לפזר אותה.
בשנת 2002 הוא הצטרף למפלגת ההרמוניה הלאומית ונבחר מטעמה לפרלמנט.
ב-2004 הוא עזב את המפלגה וחבר למפלגה הלטבית הראשונה.
הוא מונה למזכיר הפרלמנטרי של משרד הפנים.
לקראת הבחירות של 2006, התאחדה המפלגה הלטבית הראשונה עם מפלגת הדרך הלטבית, וטורלאיס הוצב במקום העשירי ברשימה.
בבחירות, קיבלה המפלגה רק תשעה מנדטים, ולפיכך טורלאיס לא נכנס לסאימה.
עם זאת, הוא תפס בהמשך את מקומו של מנהיג המפלגה איינרס שלסרס שהתפטר.
בבחירות המקומיות של 2009, נבחר טורלאיס למועצת העיר ריגה.
ב-2012 הוא הצטרף לתנועה מקומית בשם "כבוד לשרת את ריגה!".
ב-30 במאי 2019 הוא נבחר לראשות העיר.
כעבור 21 ימים, הוא הודח בהצבעת אי-אמון שיזמה האופוזיציה.
זו הכהונה הקצרה ביותר בהיסטוריה של ריגה.
דאיה מאקאווה (ביפנית: 前川 黛也; נולד ב-8 בספטמבר 1994 בהירושימה שביפן) הוא כדורגלן יפני המשחק בעמדת השוער בקבוצת ויסל קובה מליגת העל היפנית ובנבחרת יפן.
מאקאווה שיחק בקבוצת הכדורגל של אוניברסיטת קנסאי, ובשנת 2017 החל לשחק בקבוצה הבוגרת של ויסל קובה במסגרת ליגת העל היפנית.
ב-16 בנובמבר 2023 ערך מאקאווה את הופעת הבכורה שלו בנבחרת יפן, בניצחון 5-0 על נבחרת מיאנמר במסגרת מוקדמות מונדיאל 2026.
דאל שאבט (달샤벳 בקוריאנית, מסוגנן כ-Dal★Shabet או Dalshabet) היא להקת בנות דרום קוריאנית שנוסדה על ידי הצמד המוזיקלי E-Tribe ופעלה תחת הלייבל Happy Face Entertainment (כיום דרימקאצ'ר קומפני).
הלהקה הורכבה משש חברות, עם מספר שינויים לאורך שנות פעילותה: ויקי, סרי, אה-יאנג, ג'יול, קהאון וסובין.
ויקי עזבה את הלהקה במאי 2012 והוחלפה על ידי ווהי.
הלהקה הוציאה לאור את המיני-אלבום הראשון שלה ב-3 בינואר 2011, תחת השם - Supa Dupa Diva.
בהמשך הלהקה הוציאה לאור אלבום אולפן אחד, עשרה מיני אלבומים, ואת הסינגלים: Supa Dupa Diva, Pink Rocket, Bling Bling, Hit U, Mr.
כולם התברגו במצעד עשרים הגדולים של המצעד הדיגיטלי של סירקל צ'ארט (לשעבר גאון)
בדצמבר 2015, החברות ג'יול וקהאון עזבו את הלהקה עם סיום החוזה שלהן.
הלהקה המשיכה את פעילותה עם ארבע חברות והוציאה שני מיני אלבומים: Naturalness בינואר 2016, ו-Fri.
Sun בספטמבר 2016, לפני שהחברות סרי, אה-יאנג וסאבין עזבו את הלהקה בדצמבר 2017. לאחר מכן, בדצמבר 2018, עזבה ווהי את הלהקה.
הלייבל Happy Face הודיעו לאחר מכן כי "הלהקה לא התפרקה, ופעילות עתידית של הלהקה עדיין על הפרק".
בספטמבר 2019 הלהקה התאחדה מחדש עם שש חברות וערכה תערוכת צילומים ומיני קונצרט.
במהלך המחצית השנייה של 2010, החלו להתפרסם שמועות באתרי תקשורת קוריאנים, לפיהן הצמד E-Tribe, שעומדים מאחורי להיטים פורצי דרך כמו "Gee" של Girls' Generation ו-"U-Go-Girl" של לי היורי, מתכננים להשיק להקת בנות חדשה.
המפיקים, בתגובה, הכחישו את השמועות.
ב-9 בדצמבר 2010, חברת הלייבל שלהם, Happy Face Entertainment, הודיעה שהיא עתידה להשיק להקת בנות בת שישה חברים בשם דאל שאבט.
פרופילים של חברות הלהקה נחשפו ב-29 בדצמבר 2010, וכן תאריך הבכורה שלהן: 3 בינואר 2011.
2011–2019: התחלת פעילות, שינוי בהרכב הלהקה
דאל שאבט הוציאה לאור את קליפ הבכורה שלה - "Supa Dupa Diva".
הן ביצעו את השיר ב-6 בינואר בתוכנית הטלוויזיה - M!
השיר עמד בראש מצעדי מוזיקה רבים במשך רוב תקופת הקידום שלו.
הביצועים של "Supa Dupa Diva" הסתיימו ב-14 במרץ, ובמקביל פורסם כי הלהקה תערוך את הקאמבק הראשון שלה באפריל.
השיר נבחר מאוחר יותר על ידי ידוענים שונים, בסקר שנערך, כשיר השני "הכי ממכר" ו"בעל הכוריאוגרפיה הכי פופולרית" של 2011.
ב-5 באפריל נחשפו תמונות קונספט לרצועה הראשונה של דאל שאבט "Pink Rocket".
שהציג את הקבוצה באופן אלגנטי ונשי יותר.
ב-13 באפריל הקליפ יצא לאור, באורך מלא.
למחרת הלהקה ביצעה את השיר בתוכנית M!
ב-2 באוגוסט הוכרז שדאל שאבט תחזור לקאמבק.
במהלך השבוע הראשון של אוגוסט פורסמו תמונות קונספט עבור כל חברה.
התלבושות בתמונות הקונספט היו שנויות במחלוקת ונחשבו "מיניות מדי" לטלוויזיה בשידור חי, מה שגרם לשינוי מוחלט של הקונספט הראשוני.
ב-10 באוגוסט, הלהקה פרסמה את הקליפ לשיר "בלינג בלינג".
השיר הוכיח את עצמו כשיר המוצלח ביותר שלהן עד לאותו זמן, עם הגעה לעשרת הראשונים במצעד גאון.
בתחילת ינואר 2012, הוכרז כי דאל שאבט עומדות להפוך למודלים העיקריים של מותג היוקרה הקוריאני 'SONOVI'.
ב-8 בינואר נחשף שחברי דאל שבט יעברו מהפך "דרמטי ועוצמתי" לקראת המיני-אלבום הרביעי שלהן.
ביצועים של השיר "Hit U" החלו ב-26 בינואר ב-M!
הקליפ והמיני-אלבום יצאו לאור באופן דיגיטלי ופיזי למחרת.
האלבום הגיע לראש המצעד של מכירות פיזיות של המצעד גאון.
ב-22 במאי, אושר כי הקבוצה תוציא את אלבום האולפן הראשון שלה ב-6 ביוני.
שלושה ימים לאחר מכן, פורסמה רשימת רצועות לאלבום BANG BANG.
ב-23 במאי, הוכרז שוויקי תעזוב את הקבוצה כדי להמשיך את הקריירה שלה כאמנית סולו.
היא הוחלפה בחברה חדשה - ווהי.
מאוחר יותר אושר על ידי דובר הסוכנות של דאל שאבט כי סרי תהייה מנהיגת הלהקה במקום ויקי.
ב-1 ביוני שוחרר טיזר היכרות לחברה החדשה בלהקה - ווהי, שהציג אותה רוקדת לצלילי השיר "Freakum Dress" של ביונסה.
ב-6 ביוני האלבום יצא לאור.
ב-24 באוקטובר חברות הלהקה נבחרו להיות הפרזנטורים העיקריים של מותג הסמארטפונים הסיני 'VIVO'.
ב-13 בנובמבר יצא המיני-אלבום החמישי של דאל שאבט, Have, Don't Have, באופן דיגיטלי ופיזי.
הקליפ לרצועת הכותרת שלו, תחת אותו השם, יצא לאור זמן קצר לאחר מכן.
גרסה שנייה של הקליפ יצאה לאור למחרת.
Happy Face Entertainment כינתה את השיר "שיר דיסקו שקל למאזינים לשיר איתו, והמילים שלו מתארות את הרגשות החמודים של בחורה כלפי בחור".
ב-19 בנובמבר, דאל שבט הוציאו, במחווה מיוחדת למעריצים, קליפ לשיר-"For Darling".
ב-15 במאי 2013, דאל שאבט הוציאה את "זה אתה" כפסקול לסדרת הדרמה של רשת All About My Romance - SBS.
ב-28 במאי, הוכרז שדאל שאבט יוציאו אלבום חדש ב-20 ביוני.
הסוכנות שלהם ציינה כי "האלבום הזה מושלם לקיץ החם הזה.
עם מוזיקה מרעננת, וצד של הלהקה שטרם נראה".
ב-17 ביוני, הוכרז כי מילות השיר "Be Ambitious" אינן ראויות לשידור ציבורי עקב תכנים מיניים, ויצטרכו לשנותן על מנת שיוכלו להתפרסם בטלוויזיה.
חברת התקליטים האפי - פייס נענתה באותו יום ושינתה את המילים המדוברות.
ב-1 ביולי, ארגון זכויות הגברים 'איש קוריאה' הגיש צו מניעה לאסור לחלוטין הפצה נוספת של השיר "Be Ambitious".
מהארגון נמסר כי "המילים והקליפ של "Be Ambitious" פוגעים בנשים וגברים כאחד, ובעלי השפעה מזיקה לנוער.
בנוסף, הקליפ מכיל סצנות שמורידות מערכם של 600,000 החיילים, שעובדים קשה בגיוסם".
ב-11 ביולי הצדדים ערכו כנס משותף שבו דנו בתביעה.
בעקבות הכנס, 'איש קוריאה' הודיע רשמית על הפסקת התביעה.
מ-Happy Face Entertainment נמסר: "לא הייתה כל כוונה להמעיט בתדמיתם של החיילים.
ביררנו את הנושא, והגענו להסכמה בדרכי שלום".
ב-31 בדצמבר, השיר "Have, Don't Have" נקבע כשיר של להקת הבנות המושמע ביותר בחנויות האופנה הקוריאניות לשנת 2013.
ב-15 בדצמבר 2013, הודיעה Happy Face Entertainment כי דאל שאבט אמורה לעשות קאמבק ב-8 בינואר 2014, וכי מתוכנן לה "מהפך משמעותי".
ב-5 בינואר, הקבוצה הופיעה בתוכנית גברים אמיתיים, שם ביצעו את שיר הכותרת, שטרם יצא לאור, עבור החיילים.
ב-8 בינואר, דאל שבט הוציאה את האלבום BBB באופן פיזי ודיגיטלי, יחד עם הקליפ הנלווה לרצועת הכותרת שלו תחת אותו השם.
לאחר צילומים לסדרה Every 1's 9 to 6 שהסתיימו ב-23 במאי, סובין הייתה מעורבת בתאונת דרכים בבוסאן בזמן שחזרה לסיאול.
נציג ממרכז הסיוע שהיה בזירת התאונה דיווח: "ב-23 במאי, בערך בשעה 19:30, הטנדר התהפך ונהרס לחלוטין.
נציג מהמשטרה דיווח: "נראה שמדובר בנהיגה רשלנית.
אנחנו חוקרים את זה כרגע".
סובין אושפזה בבית חולים סמוך ולאחר מכן עברה לסיאול, שם עברה ניתוח לפציעותיה.
באוקטובר 2014, ווהי אושפזה בבית חולים ונותחה בגלל קריסת ריאה ולקחה הפסקה מהפעילות בלהקה כדי להתמקד בהחלמתה.
ב-8 בדצמבר 2015 אושר כי החברות ג'יול וקהאון יעזבו את הלהקה עד סוף השנה, לאחר שהחליטו שלא לחדש את החוזים שלהן עם החברה.
ב-5 בדצמבר 2018 דווח כי החוזה של ווהי עם HappyFace הסתיים.
ב-6 בינואר 2019, חברות דאל שאבט שיתפו ברשתות החברתיות סדרה של תמונות וסרטונים מפגישה במהלכה חגגו את יום השנה ה-8 של הלהקה.
ג'יול וקהאון, שנכחו גם הן, הציגו את עצמן גם כחברות דאל שאבט.
לאחר מכן החלו שמועות על איחוד אפשרי של הלהקה עם שש חברות.
באוגוסט 2019 הצהיר סרי בראיון ל-BNT כי למרות ש"דאל שאבט לא מקודמת, לא התפרקנו" ואישרה את השמועות על איחוד עתידי של הלהקה עם שש חברות.
במיתולוגיה היוונית, דאידליון (יוונית עתיקה: Δαιδαλίων) היה בנו של הספרוס, אל כוכב הערב או פוספורוס, אל כוכב הבוקר ואחיו של קאיקס.
קאיקס מתאר את אחיו דאידליון כלוחם גדול, מלא אומץ ומרץ אך הודה שהוא יכול להיות גם קשוח, להתענג על אכזריות המלחמה.
סיפור חייו של דאידליון מסופר בעיקר במטמורפוזות של אובידיוס, אם כי ניתן למצוא התייחסויות חולפות ביצירות קלאסיות אחרות.
בסיפור, דאידליון, מוכה יגון לאחר מותה של בתו כיאונה, מנסה להפיל את עצמו מהר פרנסוס רק כדי להפוך לנץ על ידי אפולו.
נאמר כי בתו של דאידליון, כיאונה, כל כך יפה, שהיא הייתה מושא אהבתם של אלף גברים ברגע שמלאו לה ארבע-עשרה.
כפי שהתברר, מעריציה של כיאונה לא היו מוגבלים לבני התמותה.
בזמן שחזרו מביקורים בעולם, גם אפולו וגם הרמס ראו את כיאונה והתמלאו בתאווה יוקדת.
אפולו החליט לחכות עד שירד הלילה; עם זאת, הרמס לא היה כל כך סבלני.
באמצעות שימוש בקסם, הוא גרם לכיאונה ליפול בשינה עמוקה ואנס אותה.
מאוחר יותר באותו ערב, אפולו גם ביקר אותה במסווה של אישה זקנה.
כתוצאה משני הביקורים הללו ילדה כיאונה תאומים.
להרמס היא ילדה את אוטוליקוס שגדל לגנב ושרלטן ידוע לשמצה.
על ידי אפולו היא ילדה את פילאמון, אדם מפורסם הן בקולו והן בכישרון הלירה.
תשומת הלב שלה לזה שלא אחד אלא שני אלים התאהבו בה, הובילה את כיאונה להתפאר בכך שהיופי שלה עולה אפילו על זה של ארטמיס.
כדי לנקום על כך, ארטמיס הכתה את כיאונה על ידי ירי חץ ישר דרך לשונה.
אביה, דאידליון, מת מצער למרות מאמציו הטובים ביותר של אחיו לנחם אותו.
בהלוויה של בתו ניסה דאידליון לזרוק את עצמו על המדורה שלוש פעמים אך נבלם.
לאחר ניסיון רביעי שלא צלח הוא רץ, במהירות בלתי אפשרית, בין השדות והיערות, טיפס לפסגת הר פרנסוס וקפץ.
אפולו ריחם על האב האבל, והפך אותו לנץ לפני שהספיק לפגוע בקרקע.
אומרים שכוחו הרב של הנץ, כמו גם נטייתו לצוד ציפורים אחרות, הם תוצאה של האומץ של דאידליון והזעם שנגרם על ידי מות בתו.
דאל ורשנוביץ' (בבוסנית: Dal Varešanović; נולד ב-23 במאי 2001 בווינה שבאוסטריה) הוא כדורגלן בוסני יליד אוסטריה המשחק בעמדת הקשר ההתקפי בקבוצת ריזספור מליגת העל הטורקית ובנבחרת בוסניה והרצגובינה.
ורשנוביץ' גדל במחלקות הנוער של סרייבו, דינמו זאגרב וליברפול.
ב-31 באוקטובר 2020 חתם על חוזה לארבע שנים בסרייבו מליגת העל של בוסניה והרצגובינה.
הוא ערך 55 הופעות ליגה במדי המועדון, בהן הבקיע 13 שערים, וזכה עם המועדון בגביע הבוסני.
ב-10 באוגוסט 2023 חתם בריזספור מליגת העל הטורקית.
ב-17 ביוני 2023 ערך ורשנוביץ' את הופעת הבכורה שלו בנבחרת בוסניה והרצגובינה, בהפסד 3-0 לנבחרת פורטוגל במסגרת מוקדמות יורו 2024.
ורשנוביץ' נולד בווינה שבאוסטריה כאשר אביו, מירזה , שיחק באוסטריה וינה.
סבו הוא כדורגלן העבר של נבחרת יוגוסלביה מירסאד פזלגיץ' , ואחיו הגדול מאק גם הוא כדורגלן.
דאיו אוקניי הוא שחקן ניגרי-אמריקאי, הידוע ממשחקו בסרטים משחקי הרעב ושליחות קטלנית: ג'נסיס.
דאיו נולד בג'וס וגדל בלאגוס, ויש לו ארבעה אחים.
אביו הוא קצין מכס בדימוס מאוגבומושו, אויו, מדינת ניגריה, ואמו היא מורה לספרות מקניה.
בשנת 2003, הוא עבר עם משפחתו לאינדיאנה, ארצות הברית, מניגריה ולאחר מכן עבר לקליפורניה.
הוא סיים תואר ראשון בתקשורת חזותית באוניברסיטת אנדרסון (אינדיאנה) בשנת 2009.
לפני שלוהק לסרט משחקי הרעב, אוקניי עבד בתיאטרון מקומי ושיחק בסרטים קצרים.
בשנת 2014 שיחק בסרט הדרמה אהבה אינסופית.
שנה לאחר מכן שיחק בסרט המדע בדיוני שליחות קטלנית: ג'נסיס בשנת 2016 החל לשחק בתפקיד ראשי בסדרת הטלוויזיה "גוונים של כחול".
בשנת 2022 הופיע בסרט Fresh, שהוקרן בפסטיבל סאנדנס.
שיחק גם בסרט הדרמה הביוגרפי "רייז - הסיפור של משפחת אנטטוקומפו" (אנ').
בשנת 2024 דיבב את אחת הדמויות הראשיות בסדרת האנימציה "אִיוואג'וּ" מבית דיסני פלוס והופיע בסדרת מדע בדיוני חומר אפל של אפל TV פלוס בתור לייטון ואנס.
דאל מח'אני (בהינדי: दाल मख़नी; באנגלית: Dal Makhani) הוא תבשיל עדשים שמקורו בחבל פנג'אב ונפוץ במדינות תת-היבשת ההודית.
המאכל עשוי מעדשים שחורות ושעועית המבושלות יחד ומעורבבות עם גהי, בצל, שום, זנגביל, עגבניות, צ'ילי וגאראם מסאלה.
למאכל גרסאות שונות ומלבד הגרסה הבסיסית, קיימת גרסה חלבית הנקראת פאניר מח'אני וגרסה המבוססת על עוף בחמאה.
פירוש שם המאכל נגזר מהמילה דאל שפירושה עדשים (Dal) ומהמילה מחאן (Makhan) שפירושה חמאה.
נהוג להגיש את המאכל בליווי אורז, נאן, קרם שמנת ויוגורט.
דַאלְיַת אֶל-כַּרְמֶל , הנודעת גם בשם המקוצר דאליה (دالية), היא מועצה מקומית דרוזית במחוז חיפה בישראל.
כ-97% מתושבי דאלית אל-כרמל (נכון לסוף 2021) הם דרוזים, וכ-3% הם ערבים-מוסלמים.
דאלית אל כרמל היא היישוב עם ריכוז האוכלוסייה הדרוזית הגדול ביותר בישראל והיישוב הדרוזי הדרומי בעולם.
שטח השיפוט שלה הוא 10,201 דונם.
שוכנת על הכרמל וגובלת בפארק הכרמל.
היישוב נקרא על שם הכרמים המקיפים אותו (מערבית دالية "דאליה" משמעותה גפן), ויש אומרים שמקור השם הוא דלת הכרמל, קרי עורף הכרמל, כפי שנכתב בשיר השירים "דלת ראשך...", כלומר, החלק האחורי של הראש, ראש הכרמל.
הקמת הכפרים הדרוזיים ששכנו במקום החלה עוד בתקופת שלטונו של האמיר הלבנוני פח'ר א-דין השני במחצית הראשונה של המאה ה-17.
על פי סקר הכפרים משנת 1945 נאמדה אוכלוסיית הכפר ב-2,060 תושבים, ושטחי אדמותיו השתרעו על פני 31,730 דונמים (מתוכם 1,736 בבעלות יהודים ו-10,253 שטחים ציבוריים).
בשנת 1951, קופטאן חלבי נבחר לראש המועצה.
הוא כיהן בתפקיד 19 שנים.
בשנת 2003, במסגרת תוכנית משרד הפנים לאיחוד רשויות מקומיות ברחבי ישראל, אוחדה המועצה המקומית של דליית אל-כרמל עם זו של עספיא, ויחד הן נקראו באותה עת עיר הכרמל.
האיחוד קם חרף התנגדותם של רבים מהתושבים.
בנובמבר 2008 אישרה הכנסת חוק המבטל את האיחוד, ומשיב את המצב לקדמותו החל מ-1 בדצמבר 2008. העירייה המאוחדת שנוהלה תחת ועדה קרואה בראשות גבי אופיר פורקה – ובחירות חדשות למועצה העצמאית התקיימו ב-18 באוגוסט 2009.
לאחר הבחירות המקומיות ב-2009 נבחר לראש המועצה (העצמאית והנפרדת) כרמל נסר א-דין.
עקב מצבה הכלכלי הרעוע נמצאה דלית אל כרמל בשנת 2010 בהסדר הבראה.
נכון ל-2021, על פי נתוני הלמ"ס, כ-96.8% מהתושבים בדלית אל כרמל הם דרוזים, וכ-2.8% מהתושבים הם ערבים-מוסלמים.
מקאם אבו אבראהים, מתחם מקודש לאחד מנביאי הדת הדרוזית
בית המורשת הדרוזית על-שם השייח' יוסף נסראלדין, ובו מוזיאון
בית אוליפנט: נבנה בשנת 1884 לשמש כבית הקיץ של הסופר הבריטי לורנס אוליפנט.
מסופר כי התגורר בו גם מזכירו של אוליפנט, נפתלי הרץ אימבר.
בשנת 1981 הפך, ביוזמת חבר הכנסת מטעם הליכוד, אמל נסראלדין, לבית יד לבנים הדרוזים, ונערך בו מדי שנה גם טקס זיכרון לחללי מערכות ישראל הדרוזים.
המבנה משמש בין השאר גם לאירועי תרבות ולציון מועדים וחגים דרוזיים.
הבית הצבעוני: בית מגורים צבעוני של האמן סאם חלבי ומושך עשרות אלפי תיירים בשנה.
בדאלית אל כרמל מתקיימת "סצנת" תרבות ואומנות מפותחת שכוללת, בין השאר, מוזיאונים וגלריות, אמנות רחוב, סיורים ומרכזים למורשת ותרבות הדרוזים.
בין הבולטים שבהם אפשר לציין את בית הצבעים של האמן סאם חלבי, אמן בן המקום שהפך את ביתו לגלריה צבעונית ומוקד משיכה, את קיר הגרפיטי ליד אצטדיון הכדורגל, וכן יצירות אמנות רחוב שפזורות במקומות שונים ברחבי הכפר.
דאלאס מאבריקס ), היא קבוצת כדורסל מהעיר דאלאס שבטקסס, ארצות הברית, המשחקת בליגת ה-NBA.
הקבוצה משובצת בבית הדרום-מערבי שבאזור המערב, ומארחת את משחקיה הביתיים באולם אמריקן איירליינס סנטר.
מאז עונת הבכורה שלה בליגה, , זכתה הקבוצה שלוש פעמים באליפות המערב (, , ו-2024), ופעם אחת באליפות ה-NBA (2011).
בשנת 1978 התעניין איש העסקים גרן אקרדט באפשרות לגייס הון על מנת להעביר קבוצת כדורסל לדאלאס.
במסגרת הניסיונות הוא נפגש עם דון קרטר, איש עסקים מקומי, שהתעניין ברעיון כמחווה לאשתו, לינדה, ששיחקה כדורסל בהיותה בתיכון.
בסופו של דבר אקרדט ויתר על הרעיון, אך קרטר החליט להמשיך ולנסות.
במקביל, נורם סונג'ו, נשיא קבוצת באפלו ברייבס החל להתעניין, גם הוא באפשרות להעביר קבוצת כדורסל לעיר.
קרטר וסונג'ו ניסו לרכוש את קבוצת מילווקי באקס ואת קנזס סיטי קינגס, אך ללא הצלחה.
בעקבות כך החליטו השניים לשנות אסטרטגיה ולנסות לשכנע את הנהלת הליגה להרחיב את הליגה ולהוסיף קבוצה נוספת.
העובדה שלטקסס היו כבר שתי נציגות בליגה (סן אנטוניו ויוסטון) והעובדה שעונת 1978/79 הסתיימה בחוסר רווחיות (18 מתוך 22 הקבוצות הפסדיו כסף ואחוזי הצפייה ירדו משמעותית) הובילו את הנהלת הליגה לסרב בתחילה לבקשה.
למרות הסירוב הראשוני, במהלך משחק האולסטאר של 1979 הודיע הקומישינר, לארי אובראיין, על הצטרפותן הצפויה של שתי קבוצות לליגה בעונת 1980/81.
דיק מוטה, שאימן את הוושינגטון בולטס בעונת 1977/78 וזכה עמה באליפות, מונה להיות מהמאמן הראשי של הקבוצה החדשה.
בדראפט של שנת 1980 בחרה הקבוצה בקיקי ואנדוויי, אך השחקן סירב לשחק בקבוצה הצעירה ולאחר חודש נשלח בטרייד לדנוור נאגטס יחד עם בחירת סיבוב ראשון תמורת שתי בחירות דראפט עתידיות.
בחירות אלו הביאו לקבוצה מאוחר יותר את רולנדו בלאקמן (1981) וסם פרקינס (1984).
במשחק הבכורה ניצחו המאבריקס את סן אנטוניו ספרס בתוצאה 103:92, אך עד לסיום העונה הצליחה הקבוצה לנצח רק עוד 14 משחקים וסיימה במאזן 67:15.
הדראפט של שנת 1981 הביא לקבוצה שלושה שחקנים שלהם חלק משמעותי בהצלחת הקבוצה בשנים הבאות: הפורוורדים מארק אגוויר וג'יי וינסנט, והקלע רולנדו בלאקמן.
בעונתה השנייה בליגה שיפרה הקבוצה את מאזנה ב-13 ניצחונות וסיימה במאזן 54:28.
מגמת השיפור של הקבוצה נמשכה גם בשנים הבאות.
את פגרת האולסטאר של עונת 1982/83 הגיעה הקבוצה במאזן 24:25, אך לא הצליחה לשמור על המומנטום עד סיום העונה אותה סיימה במאזן 44:38. שיפור של עשרה ניצחונות לעומת העונה הקודמת.
הדראפט של שנת 1983 הביא לקבוצה את דרק הרפר, ששיחק במדי המאבריקס במשך עשר עונות.
את עונת 1983/84 סיימה הקבוצה, לראשונה, במאזן חיובי, 39:43. במהלך העונה הפך אגווייר לשחקן הראשון במועדון שמשתתף במשחק האולסטאר ואת העונה סיים עם ממוצע של 29.5 נקודות למשחק (מקום שני בליגה).
בסיום העונה מוקמה הקבוצה במקום הרביעי במערב וערכה הופעת בכורה בפלייאוף, בו הצליחה לנצח את סיאטל סופרסוניקס בארבעה משחקים בסיבוב הראשון, אך נכנעה ללוס אנג'לס לייקרס בסיבוב השני.
סם פרקינס, שהצטרף לקבוצה בדראפט של שנת 1984, נבחר לחמישיית הרוקיז של העונה ובלאקמן ייצג את הקבוצה במשחק האולסטאר.
בסיום העונה הקבוצה שיפרה את מאזנה בניצחון נוסף והעפילה בשנית לפלייאוף.
המאבריקס ניצחו במשחק הראשון בסדרה מול פורטלנד טרייל בלייזרס לאחר הארכה כפולה, אך הפסידו בשלושת המשחקים הבאים והודחו בסיבוב הראשון.
דאלאס אירחה את אירועי האולסטאר של 1986 ובלאקמן שוב ייצג את הקבוצה.
בהופעתה השלישית ברציפות בפלייאוף ניצחה הקבוצה את יוטה ג'אז בסיבוב הראשון ועלתה להתמודד מול הלייקרס.
הלייקרס ניצחו בסדרה בשישה משחקים, אך ארבעה מתוכם הוכרעו בפער של ארבע נקודות או פחות.
בעונה הבאה השיגה הקבוצה את המאזן הטוב ביותר שלה, עד כה, כשסיימה במאזן 27:55 וסיימה לראשונה בראשות הבית המרכז-מערבי.
במשחק הפלייאוף הראשון ניצחה הקבוצה את סיאטל סופרסוניקס בפער של 22 נקודות, אך הפסידה בשלושת המשחקים הבאים והודחה כבר בסיבוב הראשון.
בעקבות ההדחה המפתיעה התפטר דיק מוטה מאימון הקבוצה ובמקומו מונה ג'ון מקלאוד, שאימן את פיניקס סאנס במשך 11 עונות.
המאבריקס איבדו את ראשות הבית לדנוור נאגטס, אך במהלך עונת 1987/88 רשמה הקבוצה מספר רב של הישגים – אגווייר וג'יימס דונלדסון שיחקו במשחק האולסטאר, בלאקמן קלע את הנקודה ה-10,000 בקריירה ורוי טארפלי זכה בסיום העונה בתואר השחקן השישי.
בפלייאוף הדיחו את הרוקטס בארבעה משחקים ואת דנוור בשישה ולראשונה העפילו לגמר המערב.
בגמר פגשו את הלייקרס, הסדרה נמשכה לאורך שבעה משחקים, אך לבסוף הוכרעה לטובת הצהובים-סגולים.
רצף ההצלחות של הקבוצה נקטע בעונת 1988/89 אותה סיימה הקבוצה במאזן שלילי (44:38) ולראשונה מאז 1982/83 לא נכנסה לפלייאוף.
עונה לאחר מכן סבלה הקבוצה מאי שקט – לאחר שישה משחקים בלבד נעצר טארפלי בעקבות נהיגה בשכרות והתנגדות למעצר.
ב-11 משחקיה הראשונים הצליחה לנצח רק חמישה ובעקבות כך פוטר מקאוד ובמקומו מונה ריצ'י אדובאטו שהיה עוזרו.
הקבוצה הגיעה לפלייאוף אך הודחה בסוויפ על ידי פורטלנד.
הייתה זאת הופעת הפלייאוף האחרונה של הקבוצה עד לשנת 2001.
תחילת שנות התשעים הביאה עימה שינויים לקבוצה – פרקינס עזב את הקבוצה ועבר לשחק בלייקרס.
פאט ליבר, שהגיע לקבוצה בתחילת העונה, נמצא לאחר פחות משבועיים בברכו, פציעה שסיימה עבורו את העונה.
מאוחר יותר נפצע גם טארפלי בברכו וגם הוא סים את העונה מוקדם.
נוסף על הפציעה, במהלך חודש מרץ נעצר שוב בעקבות נהיגה בשכרות והושעה מהליגה.
את עונת 1990/91 סיימה הקבוצה במקום האחרון בליגה.
לאחר סיום העונה נעצר טארפלי שוב על נהיגה בשכרות והושעה מהליגה לצמיתות.
ברד דייוויס נאלץ לפרוש ממשחק בשל פציעה בגב במהלך חודש ינואר.
באותו חודש עבר ליבר ניתוח נוסף בברכו שסיים עבורו את העונה ובסיום העונה עמד מאזן הניצחונות על 22 בלבד.
לקראת עונת 1992/93 החלה הקבוצה בתהליך של בנייה מחדש.
רולנדו בלאקמן, קלע הנקודות המוביל בתולדות המועדון, נשלח בטרייד לניו יורק ניקס תמורת בחירת סיבוב ראשון ויחד עמו עזב גם הרב ויליאמס.
הפציעה של ליבר השביתה אותו לאורך כל העונה ונקודת האור היחידה של הקבוצה היה דרק הארפר, שקלע 18.3 נקודות בממוצע.
במהלך הדראפט של 1992 בחרה הקבוצה את ג'ים ג'קסון, אך יכלה להציע לו חוזה לחצי עונה בלבד והוא שיחק רק 28 משחקים בעונת הבכורה.
באמצע חודש ינואר עמד מאזן הקבוצה על 27:2, דבר שהוביל לפיטוריו של המאמן אדובאטו.
המאבריקס התקרבו לקביעת המאזן הגרוע ביותר בתולדות הליגה, שנקבע על ידי פילדלפיה 76' בעונת 1972/73 (73:9).
החתמתו של ג'קסון בתחילת מרץ סייעה לקבוצה לנצח 7 מ-21 המשחקים האחרונים ולסיים במאזן 71:11.
בדראפט ה-NBA 1994 הצטרף לקבוצה ג'ייסון קיד, שהפך יחד עם ג'קסון ומשבורן לשלישיית ה-ג'יי (על שם האות הראשונה בשמם הפרטי), שלישייה שהובילה את הקבוצה בעונות הבאות.
בעונתו הראשונה הוביל קיד את הליגה בטריפל דאבלים, משבורן קלע 24.1 נקודות בממוצע וג'קסון הוסיף 25.7 נקודות, אך פציעה השביתה אותו מחודש פברואר ועד לסיום העונה.
בסיום העונה רשמו המאבריקס שיפור דרמטי במאזנם, כשסיימו את העונה עם 36 ניצחונות, השיפור הגדול ביותר בתולדות הקבוצה.
ההתקדמות של הקבוצה נעצרה בעונת 1995/96. טארפלי הושעה שוב מהליגה עקב שימוש בסמים, הפעם הושעה לצמיתות.
משבורן הספיק לקחת חלק ב-18 משחקים בלבד בטרם נפצע בברכו, פציעה שהשביתה אותו עד לסיום העונה.
קיד נבחר לחמישייה הפותחת במשחק האולסטאר, השחקן הראשון בתולדות הקבוצה שנבחר לחמישייה וסיים את העונה במקום השני בממוצע האסיסטים למשחק.
למרות הישגים אלו הצליחה הקבוצה לנצח רק 26 משחקים.
בסיום העונה הוחלף מונה ג'ים קלמונס למאמן במקום דיק מוטה.
במקביל, דון קרטר, הבעלים של הקבוצה מיום הקמתה, מכר אותה לקבוצת משקיעים בראשות רוס פרוט.
עונה לאחר המכירה עברה הקבוצה שינוי גדול – לא פחות מ-27 שחקנים שונים שיחקו במדי הקבוצה במהלך העונה.
הרוקי סמאקי ווקר היה השחקן היחיד שפתח וסיים את העונה בקבוצה.
המהלך הראשון היה טרייד בו הועברו קיד, טוני דומאס ולורן מאייר לפיניקס סאנס תמורת מייקל פינלי, סם קאסל ואיי.
במהלך חודש פברואר מונה דון נלסון לתפקיד הג'נרל מנג'ר של הקבוצה.
שבוע לאחר המינוי שחררה הקבוצה את פרד רוברטס ואוליבר מילר ושלחה את משבורן בטרייד למיאמי היט תמורת סשה דנילוביץ', מרטין מורספ וקורט תומאס.
בהמשך העונה ביצעה הקבוצה טרייד נרחב עם ניו ג'רזי נטס במסגרתו העבירה הקבוצה את ג'קסון, קאסל, כריס גאטלינג, ג'ורג' מקלאוד ואריק מונטרוז תמורת שון בראדלי, אד אובנון, חאליד ריבס ורוברט פק שהצטרפו לקבוצה.
השינויים התכופים בסגל הקבוצה הקשו על בניית סגל יציב ואת העונה סיימה הקבוצה עם 24 ניצחונות בלבד.
עונה לאחר מכן ירד המאזן עוד ועמד על 20 ניצחונות בלבד.
הדראפט של 1998 היווה נקודת מפנה עבור הקבוצה – עסקה משולשת שכללה דאלאס, מילווקי באקס ופיניקס סאנס הובילה להחתמתם של סטיב נאש והרוקי דירק נוביצקי.
העונה הראשונה, שהייתה קצרה בשל שביתת השחקנים הסתיימה במאזן 31:19, אך לראשונה מזה עשור הקבוצה סיימה את משחקי הבית במאזן חיובי (10–15).
בינואר 2000 הועברה הבעלות על הקבוצה למיליונר מארק קיובן תמורת 285 מיליון דולר.
אישיותו הצבעונית והתנהגותו, שלעיתים הייתה שנויה במחלוקת, משכו תשומת לב גדולה מצד התקשורת וסייעו להגדיל את החשיפה והפופולריות של הקבוצה.
בעונת 2000/01 סיימה הקבוצה במאזן 29:53 ואחרי עשור של היעדרות, חזרה להשתתף בפלייאוף.
ברגע האחרון של חלון ההעברות ביצעה הקבוצה טרייד גדול עם וושינגטון ויזארדס – המאבריקס העבירו את כריסטיאן לייטנר, יוברט דייוויס, קורטני אלכסנדר ואית'ן תומאס שנבחר בדראפט תמורת ג'וואן הווארד, קלווין בות' ואובינה אקיזי.
בנוסף צירפה הקבוצה את ואנג ג'ג'ה הסיני.
בסיבוב הראשון של הפלייאוף גברה הקבוצה 2:3 על יוטה ג'אז, אך הודחה סיבוב לאחר מכן על ידי סן אנטוניו ספרס בחמישה משחקים.
אחרי ההפסד למיאמי היט בסדרת הגמר של עונת , בה הובילה דאלאס 2:0, קיוו בקבוצה לשחזר את ההישג.
המאבריקס החלו את עונה עם ארבעה הפסדים רצופים, אך לאחר מכן השיגה הקבוצה 52 ניצחונות מתוך 57 המשחקים הבאים, וסיימה את העונה במאזן 67:15 (השישי בטיבו בהיסטוריית הליגה), שהיה גם המאזן הטוב ביותר בליגה באותה שנה.
דירק נוביצקי היה השחקן המצטיין בדאלאס וזכה בתואר MVP של העונה הסדירה, והפורוורד ג'וש הווארד הצטיין וזכה להיבחר למשחק האולסטאר של ה-NBA.
ברבע גמר הפלייאוף התמודדה דאלאס מול גולדן סטייט ווריורס, שסיימה במקום השמיני במערב והודרכה על ידי דון נלסון.
הווריורס הציבו שמירה הדוקה על נוביצקי, ובזכות כך הצליחו להפתיע ולנצח בסדרה בתוצאה 4:2.
במהלך עונת חזר לקבוצה ג'ייסון קיד, במסגרת עם ניו ג'רזי נטס שכחלק ממנו עברו לנטס דווין האריס, שתי בחירות סיבוב ראשון בדראפטים עתידיים ושחקני משנה נוספים.
המאבריקס הצליחו להגיע לפלייאוף בסוף עונה זו לאחר שהשלימו עונה שמינית ברצף עם מאזן של מעל 50 ניצחונות לעונה.
גם בעונה זו הודחה הקבוצה בסיבוב הראשון של הפלייאוף, הפעם לאחר הפסד 1:4 לניו אורלינס הורנטס.
יום לאחר ההדחה פוטר המאמן אייברי ג'ונסון, וב-9 במאי 2008 שכרה דאלאס את שירותיו של המאמן הוותיק ריק קרלייל.
עונת הייתה הטובה ביותר בתולדות הקבוצה.
הקבוצה עלתה לפלייאוף וניצחה את פורטלנד טרייל בלייזרס 4:2, את לוס אנג'לס לייקרס 4:0, ובגמר המערב את אוקלהומה סיטי ת'אנדר 4:1. דאלאס עלתה לסדרת הגמר מול מיאמי היט, שבשורותיה כיכבו לברון ג'יימס, דוויין וייד וכריס בוש, ניצחה 4:2 וזכתה באליפות ראשונה.
דירק נוביצקי נבחר ל-MVP של סדרת הגמר.
בעונת סיימו דאלאס במאזן 36:30 ובמקום השביעי במערב.
בפלייאוף נפגשו המאבריקס נגד אוקלהומה סיטי ת'אנדר בהנהגת קווין דוראנט וראסל וסטברוק.
שבמשחק הראשון קולע דוראנט סל ניצחון על שחקן המאבריקס שון מריון.
בעונה שלאחר מכן, עונת עזבו שחקני המפתח של הקבוצה, ג'ייסון קיד וג'ייסון טרי לניו יורק ניקס ולבוסטון סלטיקס בהתאמה.
למרות זאת החתימו לצד נוביצקי את או.
מאיו שישחק ככינור שני לנוביצקי, אשר שיחק רק 53 משחקים עקב פציעות.
עונה זו הסתיימה במאזן של 41:41 ומקום 10 במערב.
בעונת התחזקו המאבריקס משמעותית בהחתמת שחקני מפתח חשובים כדוגמת חוסה קלדרון, מונטה אליס, סמואל דלמברט ודווין האריס.
בנוסף לכך החתימו דאלאס את השחקן הישראלי גל מקל לשלוש שנים.
ובכך נהפך מקל לשחקן הישראלי השני ב-NBA.
בעונה זו סיימו המאבריקס במקום השמיני במערב ובמאזן 49:33. בסיבוב הראשון נפגשו נגד המדורגת הראשונה במערב, סן אנטוניו ספרס.
שני המשחקים הראשונים הסתיימו במאזן 1:1. כאשר במשחק השלישי שחקן המאבריקס וינס קרטר קלע שלשת ניצחון והעניק למאבריקס יתרון 2:1 בסדרה.
למרות זאת דאלאס הודחו על ידי הספרס בשבעה משחקים.
בסיום העונה ערכה דאלאס שינויים גדולים בסגל השחקנים – חוסה קלדרון, שיין לארקין, סמואל דלמברט ו-ויין אלינגטון הועברו לניו יורק ניקס תמורת טייסון צ'נדלר, שחזר לקבוצה וריימונד פלטון.
בנוסף, הוחתם צ'נדלר פארסונס על חוזה לשלוש עונות.
השינויים בסגל נמשכו גם במהלך העונה – בחודש דצמבר החתימה הקבוצה את ראז'ון רונדו מבוסטון סלטיקס והעבירה תמורתו את ג'מיר נלסון, ג'יי קראודר וברנדן רייט.
לצורך ביצוע ההעברה הסכים נוביצקי לקיצוץ של 15 מיליון דולר בשכרו.
המעבר של רונדו הביא עמו ציפיות גדולות, אך במהלך העונה הסתכסך עם המאמן ובמהלך הסיבוב הראשון של הפלייאוף הודח מסגל הקבוצה.
בסיום הסיבוב הודחה הקבוצה על ידי יוסטון רוקטס בחמישה משחקים.
בעונת סיימה הקבוצה המקום ה-7 במערב עם מאזן 50:32 ועלתה לפלייאוף שם הפסידה בסיבוב הראשון בתוצאה 4:1 ליריבתה הטקסנית, יוסטון רוקטס.
בעונת סיימה הקבוצה במקום ה-6 במערב עם מאזן 42:40. גם בעונה זו הפסידה הקבוצה בסיבוב הפלייאוף הראשון בתוצאה 4:1, הפעם לאוקלהומה סיטי ת'אנדר.
לאחר שגם בעונת 2016/2017 דאלאס לא הגיעה לפלייאוף, בקיץ 2017 היא צירפה מספר שחקנים בהם סת' קרי, הריסון בארנס ונרלנס נואל.
על אף ההחתמות החדשות, דאלאס סיימה את העונה במאזן שלילי, ולא העפילה לפלייאוף.
בפברואר 2018 חשפו כתבי ספורטס אילוסטרייטד כי במשך שנים שררה במועדון תרבות ארגונית קלוקלת אותה הוביל טרדמה אוסרי שכיהן כמנכ"ל הקבוצה בשנים 1997–2015. במהלך אותן שנים ביצעו אנשי הנהלה בקבוצה שורה ארוכה של הטרדות ותקיפות מיניות כלפי לפחות שש נשים.
בדראפט 2018 בחרה דאלאס את טריי יאנג בבחירה החמישית, ומיד העבירה אותו בטרייד לאטלנטה הוקס תמורת לוקה דונצ'יץ' – אשר נבחר שלישי.
בנוסף דאלאס בחרה בבחירה ה-13 את ג'יילן בראנסון.
כבר בעונתו הראשונה בליגה הראה דונצ'יץ' יכולת גבוהה מאוד, והיה לשחקן המוביל של דאלאס, כשבסיום העונה הוא זכה בפרס "רוקי השנה ב-NBA".
בסיום אותה עונה, פרש סמל הקבוצה דירק נוביצקי, לאחר 21 עונות רצופות בדאלאס.
בפברואר 2019 ביצעה הקבוצה טרייד עם ניו יורק ניקס, בו קיבלה את קריסטפס פורזינגיס, טים הארדוויי הבן, טריי ברק וקורטני לי, תמורת דיאנדרה ג'ורדן, דניס סמית', וסלי מת'יוז ובחירות עתידיות בדראפט.
העברתו של פורזינגיס לדאלאס התגלתה כמוצלחת, כשדונצ'יץ' ופורזינגיס חברו יחד לצמד חזק שהוביל את דאלאס לפלייאוף לאחר מספר שנים בהן הקבוצה לא הצליחה.
בעונת דונצ'יץ' נבחר לחמישייה הפותחת של משחק האולסטאר ובסוף העונה נבחר לחמישיית העונה ראשונה.
המאבריקס פגשו בסיבוב הראשון את לוס אנג'לס קליפרס והפסידו את הסדרה בתוצאה 4–2. בקיץ 2020 העבירה דאלאס את סת' קרי לפילדלפיה 76', וקיבלה בתמורה את ג'וש ריצ'רדסון וטיילר ביי.
במהלך עונת 2021/2022, העבירו המאבריקס בטרייד את קריסטאפס פורזינגיס לוושינגטון וויזארדס ביחד עם בחירת דראפט, בתמורה לספנסר דינווידי ודאביס ברטנס.
לוקה דונצ'יץ' שנבחר פעם נוספת לאולסטאר ולחמישייה הראשונה של העונה, הוביל יחד עם ג'יילן בראנסון את המאבריקס למקום הרביעי במערב ולפלייאוף ה־NBA פעם נוספת.
דונצ'יץ' נפצע במשחק האחרון של העונה פציעה קלה, ובעקבותיה החמיץ את שני המשחקים הראשונים של הפלייאוף נגד היוטה ג'אז.
בהובלת בראנסון, דאלאס הצליחה לנצח את המשחק הראשון, ולאחר חזרתו של דונצ'יץ' ניצחה את הסדרה בתוצאה 4-2. המאבס המשיכו להציג יכולת טובה בסיבוב השני, כאשר ניצחו את הפיניקס סאנס הפייבוריטית לאליפות ובעלת המאזן הטוב בליגה, בסדרה של שבעה משחקים.
המאבס העפילו לראשונה מאז עידן נוביצקי לגמר המערב, אולם הפסידו לגולדן סטייט ווריורס בסדרה בת חמישה משחקים, בתוצאה 4-1.
בקיץ 2022, העבירה דאלאס בטרייד את הבחירה ה-22 בדראפט, ביחד עם בובאן מאריאנוביץ', מרקיז כריס, טריי בורק וסטרלינג בראון ליוסטון רוקטס, בתמורה לסנטר כריסטיאן ווד.
בדצמבר 2023, מארק קיובן מכר את מרבית המניות שלו בקבוצה למרים אדלסון תמורת 3.7-3.8 מיליארד דולר,אך יישאר אחראי בקבוצה על העניינים המקצועיים בקבוצה.
עונת 2023/2024 הייתה מוצלחת עבור הקבוצה.
למרות שהיא סיימה את העונה הסדירה במקום החמישי בלבד באזור המעדב במקום החמישי בלבד, היא הצליחה להגיע לגמר ה-NBA, לאחר שגברה על לוס אנג'לס קליפרס בשלב א' של הפלייאוף, על אוקלהומה ת'אנדר בחצי גמד המערבף 4:2 על מינסוטה טימברוולבס 4:1 בגמר המערב.
בגמר פגשה דאלאס את בוסטון סלטיקס.
בשלושת המשחקים הראשונים ניצחה בוסטון.
במשחק הרביעי הביסה דאלאס את בוסטון בהפרש עצום (38 נקודות), השלישי בהיסטוריה של גמר ב-NBA, והשאירה לעצמה סיכוי כלשהו.
אך במשחק החמישי, שנערך במגרשה של בוסטון, נוצחה דאלאס ובוסטון הוכרזה כאלופת האנ.בי.איי לעונת 2023-2024.
בפברואר 2025 פורסם כי דאלאס החליטה לבצע עסקת טרייד עם לוס אנג'לס לייקרס ובמסגרתה יישלח לוקה דונצ'יץ' לליקרס ובתמורה תקבל דאלאס את אנתוני דייוויס בעסקה שכללה שלושה שחקנים נוספים, בחירות דראפט ומעורבות של קבוצת יוטה ג'אז.
הפירוש המילולי של המילה "Maverick" הוא חיית משק ללא סימון בעלות (מספר, רצועה וכדומה).
הפירוש המטפורי דומה במשמעותו למלה "נון-קונפורמיסט", שמבטאת מישהו שמסרב להיכנע למוסכמות ולהזדהות עם קבוצה מסוימת.
המילה נטבעה על ידי פוליטיקאי וחוואי ממדינת טקסס בשם סמואל אוגוסטוס מאבריק (1803–1870), שסירב לסמן את חיות המשק שלו, והכריז בעלות על כל החיות הלא מסומנות באזור.
נקודות: 73, לוקה דונצ'יץ' מול אטלנטה הוקס, 27 בינואר 2023.
ריבאונדים: 28, פופאי ג'ונס מול אינדיאנה פייסרס, 9 בינואר 1996.
אסיסטים: 25, ג'ייסון קיד מול יוטה ג'אז, 8 בפברואר 1996.
חסימות: 13, שון בראדלי מול פורטלנד טרייל בלייזרס, 7 באפריל 1998.
מועדון הכדורגל דאלאס הוא מועדון כדורגל מדאלאס שבטקסס.
קבוצת הכדורגל משחקת בליגת ה-MLS.
בשנים 1995–2004 נקראה הקבוצה דאלאס ברן .
מאז אוגוסט 2005 משחקת הקבוצה באצטדיון אצטדיון טויוטה הנמצא בצפון העיר פריסקו.
לפני כן, הקבוצה שיחקה באצטדיון Cotton Bowl אליו הגיעה בשנת 2003 לאחר שעברה מאצטדיון דרגון שנמצא בסאות'לייק.
דָּאלִי (גם דאאל או דאל; בגאורגית: დალი) היא אלילה מהמיתולוגיה הגאורגית של אזור הקווקז.
היא אלת ציד המשמשת כפטרונית של חיות הרים פראיות כמו יעלים וצבאים.
ציידים שצייתו לטאבו הרבים שלה יובטחו הצלחה בציד; לעומת זאת, היא תעניש בחומרה כל מי שיפר אותם.
היא מתוארת בצורה הבולטת ביותר בסיפורי הקבוצה האתנית של הסוואנים (תת קבוצה של הגאורגים) בצפון מערב גאורגיה.
לקבוצות אחרות במערב גאורגיה היו דמויות דומות שנחשבו שוות ערך לדאלי, כמו האלה המגרלית טקָאשִׁי-מָאפָּה (ტყაში-მაფა).
היא מתוארת בדרך כלל כאישה עירומה יפה עם שיער זהוב ועור זוהר, למרות שלפעמים לבשה צורה של החיות המועדפות עליה, בדרך כלל עם סימון מסוים כדי להבדיל בינה לבין העדר.
על פי האגדה היא התגוררה במערה גבוהה בהרים, שם שמרה על חיות הצייד שסועי פרסה החיים על הצוקים.
דאלי עוצבה עם מגוון כינויים אזוריים המשקפים את תפקידיה והאסוציאציות השונות שלה.
סיפורי סוואנים מתארים אותה לוקחת אוהבי אנוש והורגת אותם מתוך קנאה, מביאה לעולם בנים כמו גיבור התרבות אמירני, ומאוחר יותר מתנגשת עם יריבתה גיאורגי הקדוש.
כמה מיתוסים מתארים אותה פועלת לצד אלוהויות יער אחרות, ולעיתים היא מלווה בכלב הציד האגדי קורשה.
לאחר עליית הנצרות בגאורגיה , דעכה חשיבותה של דאלי כאלילה, דבר שבא לידי ביטוי בשינויים בסיפורים שסופרו עליה.
גיאורגי הקדוש הוצג כבעל הכוח להכריע אותה, והיא החלה להתבלבל עם רוח טבע זדונית בשם עלי .
מחברים רבים תיארו הקבלות בין דאלי לסיפורים ממיתולוגיות אחרות.
כפטרונית של הציד המזוהה עם חיות שסועי פרסה, היא הושוותה לארטמיס מהמיתולוגיה היוונית, האג סקוטי בשם גלאיסטיג , והעלמה שאילפה את החד קרן.
האסוציאציות שלה לזהב, פיתוי וכוכב הבוקר הובילו את החוקרים ליצור קשרים עם אלות כמו אפרודיטה ועשתר (איננה), שעוסקים בנושאים מיתולוגיים דומים.
סיפורה נותר חלק חשוב מהתודעה התרבותית הגאורגית, ולעיתים קרובות מתייחסים אליה באמצעות כינויים ורמיזות ספרותיות.
למרות שאנשים צעירים יותר מתייחסים אליה כאל דמות מהמיתולוגיה, חלק מהציידים המבוגרים עדיין מחשיבים אותה כדמות אמיתית שאפשר לפגוש בעומק היער.
דאלי מופיע בעיקר בקטעים ששרדו מהפולקלור הסוואני (בהרי צפון-מערב גאורגיה): מיתוסים, בלדות ושירי וריקודי המעגלים .
האנתרופולוג הבלשני , קווין טוייט , מתייחס לטקסטים ששרדו כמקטעים, המייצגים "רק חלק זעיר מהטקסטים שהיו נמצאים במחזור בסוואנתי של לפני כמה מאות שנים".
הוא גם ציין שרוב היצירות הללו היו מבוצעות וכנראה הולחנו על ידי גברים, דבר שהותיר את הפרספקטיבה הנשית של דאלי לא ברורה.
הועלתה השערה כי דאלי, יחד עם אלוהויות רבות אחרות במיתולוגיה הגאורגית, מקורה בדת משותפת אבודה של העמים הכרתווליים.
וריאציות להשערה זו נתמכו על ידי ההיסטוריונים הגאורגים ניקולאי מאר ואיוונה ג'ווחישווילי .
שניהם גרסו באופן עצמאי שהדמיון בפולקלור בין הקבוצות האתניות הגאורגיות השונות מצביע על מוצא דתי משותף.
תיארוך המקור של דת זו, ולפיכך של דאלי בפרט, עשוי להיות בלתי אפשרי בשל היעדר מקורות כתובים ששרדו.
הדבר היחיד שניתן לקבוע באופן סופי הוא שאמונות אלו קדומות לאימוץ הנצרות בגאורגיה , אשר עדויות ארכאולוגיות מצביעות על כך שהתחילו כבר במאה ה-3.
חלק מהממצאים הארכאולוגיים מרמזים על קשר לדאלי.
חוקר הפולקלור מיכאיל צִ'כּוֹבִיָאנִי ציין כי גביע תריאלתי , ממצא גאורגי מהאלף השני לפני הספירה לערך, מתאר ריקוד במעגל או טקס המוקדש לאלת הציד הדומה לדאלי.
הוא מצא מצא דמיון בין מוטיב החיות בחלק התחתון של הגביע לבעלי-החיים שסועי הפרסה שעליהן הגן דאלי.
גם הפולקלוריסט דייוויד האנט הציע שהגביע יכול להיות תיאור של הגבירה של חיות.
חלק מהיסטוריונים שיערו שמטבעות דרכמה פאסיניים מסוימים מהמאה הרביעית עד החמישית עשויים לתאר את דאלי או מבשריה, אם כי נוּמִיסְמָטיסט ג'ון הינד התנגד לפרשנויות אלו במאמר משנת 2005.
האטימולוגיה של שמה של דאלי אינה ברורה.
למרות שלדמויות רבות במיתולוגיה הגאורגית יש דמויות מקור מהכנסייה האורתודוקסית הגאורגית המוקדמת, דאלי אינו ביניהם.
על פי אחד ההסברים השם מגיע מהמילה הגאורגית דִּילָּה, שמשמעותה "בוקר", או המילה האוסטית dælimon שמשמעותה "שד", אך הסברים אלה שנויים במחלוקת.
טוייט קישר את השם למילים השונות של "אלוהים" בשפות הנח , קבוצת שפות במשפחת השפות הקווקזיות הצפון-מזרחיות : "צ'צ'נית דלה, אינגוש דǣlə, עטלפים דלא".
מילים אלו יכולות להתייחס לאלה באופן ספציפי, או שניתן להשתמש בהן כמונח כללי לאלוהויות קדם-אסלאמיות באזור.
אופייני לתרבויות הקווקזיות המרכזיות היה להחליף מילות קודש בתחליפים; מילת-טאבו הזו נבעה מטאבו נגד אמירת המילים האמיתיות.
טוייט האמין שלדלי היה במקור שם סוואני שהוחלף בהדרגה במונח נאך לאלוהות כתוצאה מתהליך זה.
דאלי ומקבילותיה נודעו גם בכינויים שונים, המשקפים תפיסות מקומיות לגבי תפקידה או האסוציאציות של האלה.
לפעמים קראו לה פשוט "קוֹרֶנֶת" או "זוֹהֶרֶת", בהתייחס ליופי יוצא הדופן שלה.
כאשר התמקדה בקשר שלה לסילבסטר, היא כונתה בכינוי Dæl Ešxwmiš, או "דאלי של ערב השנה החדשה".
הסוואנים כינו אותה "המלכה דאלי".
מכיוון שנאמר שהיא גרה גבוה בהרים, היא כונתה לעיתים כ"דאלי של הסלעים".
באזורי ראצ'ה וקחטי היא כונתה "פילגש החיות" ו"מלאך הסלעים".
השם טקָאשִׁי מָאפָּא, המשמש את המגרלים, מתורגם כ"מלכת היער" או "ריבון היער".
על פי המסורת, דאלי חיה במערה גבוהה בהרים, הרחק מהתיישבות אנושית.
מסורות מסוימות ציינו כי ביתה היה ההר בעל הפסגה הכפולה הייחודי אושבה, שפניו הדרומיים המכוסים בקרח נקראו לעיתים דַּאֲלִיס פָּנְגָ'רָה, (დალის ფანჯარა, החלון של דאלי).
מיקומה המדויק של המערה היה שונה; היא יכלה להיות בצד של קרחון, או בפסגת ההר.
לפעמים הכניסה הוסתרה על ידי דלת סלע שדאלי פתחה וסגרה כדי להסתיר את ביתה.
לעיתים רחוקות, דאלי והעדר שלה חיו בתוך עץ אשוח עצום וחלול.
ככלל, דאלי לא נכנסה למרחבים מתורבתים כמו כפרים אלא בהזדמנויות נדירות, כמו הלוויות מאהביה האנושיים.
דאלי תוארה בדרך כלל כאישה צעירה ויפה עם שיער קלוע ארוך.
היא הוצגה לרוב כעירומה, ולעיתים כעונדת תכשיטי זהב.
אם לבשה בגדים, הם היו לבנים.
עורה היה כל כך לבן שממש זוהר.
מצד אחד שאי אפשר לעמוד בפניו ומצד שני נורא, והיה יכול להביא אדם לכלל טירוף אם שוחח עמה.
שערה הארוך של דאלי היה מרכיב חשוב בסיפורי המיתולוגיה שלה.
שערה היה בצבע זהב; במקרים מסוימים, הוא היה עשוי מזהב, והאיר כמו השמש.
כמה סיפורים תיארו את ההיבט הנוצץ הזה כאש, שתיארו את האלה משאירה "לשונות להבה קטנות" בעקבותיה, אם כי תיאור זה פחות נפוץ היא הייתה יושבת על הצוקים ומסרקת את שערה במסרק זהב.
בחלק מהסיפורים, דאלי השתמשה בשערה החזק בעל-טבעי כדי לאגד ציידים שעשו לה עוול.
בסיפור אחד, היא השתמשה בו כדי לחנוק צייד שגנב את אחת משערותיה כדי לחרוז את קשת הציד שלו.
אף על פי שהיא חזקה מספיק כדי לחרוז בה קשת, שערה לא היה בלתי פגיע; שימוש בשיערה של דאלי כדי לאיים, לפגוע בה או להרוג אותה הוא מוטיב חוזר בסיפורים עליה.
מספר סיפורים מתארים ציידים אוחזים או חותכים את שערה של דאלי כדי להכניע ולאנוס אותה.
טקטיקה זו לא מנעה בהכרח מהאלה לנקום מאוחר יותר.
בסיפור על המקבילה המגרלית של דאלי, טקשי-מאפה, האלה מסכימה להתחתן עם צייד כשהוא מאיים לגזור את שערה המפואר.
בסופו של דבר הוא מתעייף מכך שהיא שוטפת ומסרקת את שערה בלי סוף, ומסתיר את המסרק היקר שלה כדי שהיא תפסיק.
היא הורסת את משפחתו, הורגת אחד מילדיו וגונבת אחר, ומקללת את כל שורת צאצאיו.
נשים יכלו גם להשתמש בשערה של דאלי נגדה.
באחד מסיפורי דאלי הגדולים, אישה מגלה כי בעלה שוכב עם דאלי.
היא חותכת את שערה של דאלי בזעם, הורגת אותה או מגרשת אותה מהעולם.
דאלי הופכת כל כך חסרת אונים, או כל כך אסירת תודה, על ידי המעשה הזה, עד שהיא הופכת למשרתת של האישה.
ניתן לפטור את המקבילה המגרלית שלה בשיטה דומה, תוך שימוש בחלב מפרה שחורה במקום צבי.
התפקיד המיתולוגי העיקרי של דאלי היה של מאהבת ואפוטרופוס של בעלי החיים שסועי הפרסה בהרים.
היא הגנה על בעלי החיים המועדפים עליה, ביניהם צבאים, יעלים, כבשי בר ואנטילופות-עזים כמו יעלים קווקזיים וצפירים, בדיוק כמו שרועה שומר על עדר.
מספר סיפורים מתארים אותה חולבת את החיות שלה.
היא הייתה אחראית להענקת חסד או חוסר מזל לציידים, להעניש את החמדנים ולהבטיח שתמיד יהיה מספיק ציד בסביבה.
סיפורים שבהם מופיעה דאלי מציינים לעיתים קרובות בעלי חיים שסומנו על ידה כמיוחדים או שהם המועדפים על דאלי מבין העדר, או שהם האלה עצמה בדמות חיה.
דוגמאות לתכונות מיוחדות אלה כוללות מעיל שכולו לבן, סימנים יוצאי דופן או קרני זהב.
דאלי יכלה לשנות את גודלה הן בצורת החיה והן בצורותיה האנושיות.
כשהיא קיבלה את הצורה של החיות המועדפות עליה, הן היו לרוב גדולות או קטנות משמעותית מהחיות הרגילות מאותו סוג.
היא גם יכלה להפוך את צורתה האנושית לקטנה מאוד.
במזרח גאורגיה, ציידים היו משאירים זוגות זעירים של נעליים על הצוקים כמנחה לדאלי.
מספר סיפורים שתועדו על ידי חוקרת הפולקלור הגאורגית אלן וירסלדזה משקפים את ההשלכות הקטלניות על צייד שפצע או הרג אחת מהחיות המסומנות של דאלי, או צד בתאווה מדי.
שני סיפורים מתארים את דאלי מקללת משפחה של צייד כך שבניו, ומאוחר יותר הצייד עצמו, מתו כתוצאה מכך.
סיפור אחר מתאר את דאלי הורסת את העיירה נַקְווְדֶרִי במפולת שלגים כנקמה לאחר שצייד פצע יעל קווקזי שסימנה האלה.
בסיפור אחר, צייד הרג איילה ואת עפרונה, וקילל על ידי מגן העדר שלא היו לו אף פעם צאצאים משלו.
סיפור סוואני מתאר את ההשלכות על שלושה אחים שעקבו אחר אחת מעזי ההרים של דאלי במעלה הסלעים וניסו לירות בה.
שני האחים הראשונים פספסו את העז, הותקפו ונהרגו על ידי דאלי, שהסתתרה במערה הסמוכה וצפתה בנעשה.
האח השלישי צפה בעז נעלמת לתוך המערה של דאלי, והתחבא.
דאלי הגיחה לאחר זמן מה.
הצייד זינק ממחבואו, תפס אותה בשיער ואנס אותה.
לאחר מכן היא הפכה למאהבת שלו.
ההכללה יוצאת הדופן של הסיפור של צייד שמתגבר על דאלי עשויה להצביע על כך שהושפעה השפעה מסוימת מאגדה אוסטית המערבת שני אחים שהתגברו על מכשפה רועת צבאים.
למרות ההגנה שלה כלפי בעלי החיים שלה, דאלי לא הייתה בהכרח עוינת לציידים, ואף הייתה מעניקה להם ברכות אם הם כיבדו טאבו מסוימים והציעו לה מנחות מתאימות.
טאבו אלה נסבו בדרך כלל סביב דאגות לגבי טוהר רוחני ומניעת ציד יתר .
מנחות כללו בדרך כלל קורבנות אישיים קטנים שניתנו לפני ואחרי הציד.
דאלי נתפסה כרגישה ביותר לכל סוג של זיהום רוחני שנכנס להרים שלה, שנחשבו טהורים ולכן קדושים.
היא דרשה מהציידים להימנע מהציד אם היו טמאים באחת מכמה דרכים.
הטומאה נובעת בדרך כלל מנשים ודם, אך יכולה לנבוע גם משימוש בשפה גסה, ביצוע מעשי ניאוף וטמאי מתים.
בלילה שלפני ציד, ציידים נאלצו להימנע מקיום יחסי מין עם נשים כלשהן, אפילו נשותיהן.
הם נאלצו להימנע מכל מגע, מיני או אחר, עם כל אישה במחזור או בלידה.
גם נשות הציידים היו כפופות לטאבו התנהגותי.
באזורים מסוימים, "נאסר באופן מסורתי על נשות הציידים לחפוף, להסתרק או להסיר צמת שיער" בזמן שבעליהן יצאו לציד בהרחבה של טאבו הווסת של הצייד, אסור לנשים לאכול בשר מהציד בזמן המחזור החודשי, בהריון או בלידה.
בקרב הסוואנים התייחסו לצייד כמעשה קדוש.
הציד החל בהקרבה של לחם טקסי, הנקרא לאמסיר, שהועלה כקורבן לדאלי בתפילה.
ציידים הוזהרו שלא להרוג יותר חיות ממה שהם יכולים לשאת, בדרך כלל בהמה אחת לכל איש בקבוצת הציידים.
אם מאמציהם הוכתרו בהצלחה, הציידים היו מקריבים חלקי פנים לדאלי בחג ההודיה.
במסורות מסוימות, קרני החיה היו מקודשות לדאלי ברגע שהציידים חזרו לכפרם.
מקובל היה לחשוב שציידים שכיבדו את הטאבו והציעו מנחות נכונות, נמנעו מטומאה פולחנית, תמיד ימצאו מספיק ציד כדי להבטיח שהם ומשפחותיהם יאכלו.
לעומת זאת, ציידים שנעשו טמאים בשל אי עמידה בטאבו ובהגבלות, יכלו להיענש על ידי דאלי במספר דרכים, החל מאי מציאת ציד וכלה במוות בנפילה קטלנית.
לעיתים ניתן היה לשכך את זעמו של דאלי לאחר עבירה עם מנחות מתאימות, כמו שמתואר בסיפור אחד שבו מנחה של לחם קודש מנעה מדאלי להרוס כפר על ידי הצפת נהר אינגורי .
סיפורים הקשורים לדאלי מתארים לעיתים קרובות את דאלי לוקחת ציידים בני תמותה כמאהבים, ומביאים גם ברכות וגם סכנה לצייד.
בהיפוך של תפקידי מגדר מסורתיים, האלה היא זו שבוחרת את הצייד ויוזמת את הרומן.
לעיתים קרובות, המטרה שלה הייתה צייד שעשה לה טובה כמו להגן עליה מפני רודף.
היא העניקה לאוהביה סימני חיבה כמו חרוזים, תכשיטים או חפצים קטנים כמו מספריים, שהוא נדרש להסתיר מכולם.
צייד שהפך למאהבה של דאלי הובטח לו הצלחה בציד.
האלה עשויה אפילו להגן על הצייד מפני תוקפים אנושיים ולרפא את פצעיו.
בתמורה, נאסר עליו לגלות את סוד מזלו הטוב, ולקחת מאהבת אחרת בת תמותה למשך תקופת הרומן עם האלה.
העיסוק ברומן עם דאלי היה משימה מסוכנת.
יופיו של דאלי ילבה את תשוקותיו של הצייד עד לכדי שיגעון, מצב שכונה כ"דָּאלֶלֻוּכּדּוֹנֶה", "דיבוק בדאלי" ().
ציידים פגועים בדיבוק דאלי היו משוטטים במדבר ללא מטרה ומחכים שהאלה תמצא אותם.
לאחר סיום הפרשה, כל מראית עין של בגידה מצד הצייד תגרור את זעמה של האלה.
הצייד יכול להיות מותקף על ידי החיות שלה או לפתות אותו למוות על צוק מסוכן.
המקבילה המגרלית של דאלי הייתה ידועה כמי שגורמת להתאבנותם של הציידים שפגעו בה.
גם אם צייד אכן שרד את הקשר, ייתכן שהוא לא יוכל לקחת מאהבת בת תמותה למשך שארית חייה מחשש להכעיס את האלה.
צייד ערמומי יכול היה לנהל משא ומתן על תנאים עם דאלי, כגון הגבלת משך הרומן, או הבטחת הזכות להתחתן עם בת תמותה במועד מאוחר יותר.
כל עוד נקבעו תנאיו של הצייד לפני תחילת הפרשה, דאלי תכבד אותם.
מסורות מסוימות קבעו כי צייד יכול לסיים בבטחה רומן עם דאלי על ידי מתן בגדיו התחתונים לאורח זכר, שיהפוך למוקד החדש של חיבתה של דאלי, מה שיאפשר לצייד המקורי להתחתן מבלי להכעיס את האלה.
אפילו המוות לא סיים את התנהגותה האובססיבית של דאלי כלפי הציידים האהובים שלה.
היא הייתה יורדת מההרים לכפרים כדי להתאבל באופן דרמטי על גופות של ציידים, אף על פי שהיא הייתה אחראית למותם לכתחילה.
בחלק מהכפרים היו בני משפחה שומרים על גופות שזה עתה נקברו כדי למנוע מדאלי לחשוף אותן כדי לבכות עליהן.
באחרים, המשפחה הייתה משאירה את גופת הצייד לבדה בבית, מה שאפשר לדאלי להלביש את הגופה ולהתאבל עליה לזמן קצר.
למרות שדאלי אינה נחשבת ספציפית כאלת פוריות , שני מיתוסים מרכזיים מתארים את דאלי יולדת.
באחד, האלה מפילה את תינוקה לאחר הלידה.
הוא נחלץ על ידי צייד, לו היא מציעה קשר מיני כפרס.
בשנייה, דאלי מפתה צייד, נכנסת להריון ויולדת בן למחצה שהופך לגיבור.
למרות שהיא בעיקר אלת ציד, לדאלי יש קשר חזק עם סמלים ומצבי מעבר כמו השחר, כוכב הבוקר וערב השנה החדשה.
אגדת הציד הסוואנית מייחסת דגש משמעותי על כוכב הבוקר.
הציידים הסוואנים למדו לעזוב את בתיהם לפני עלות השחר, ולהגיע אל שטחי הציד לאורו.
בעבר היו הציידים הסוואנים מגיעים לשטחי הציד, והיו מדליקים אש קטנה ומתפללים לדאלי באמצעות כוכב הבוקר ואלוהויות ציד אחרות כמו אַפְּסַאת(אל הציד הקטן) או גיאורגי הקדוש (פטרון הציידים).
בסיפורו של הצייד בֶּתְכִּיל, מותו בידי דאלי נקבע לפעמים ברגע שבו כוכב הבוקר מופיע בשמיים, או ברגע שבו הלילה הופך לשחר.
החגיגות לאלה דאלי נחגגות בערב השנה החדשה כמביאה של מעבר שליו מהשנה הישנה לחדשה.
במהלך חגיגות אלה, כונתה דאלי בכינוי და̈ლ ეშხვმიშ (דאל אשחוומיש), או "דאלי של ערב השנה החדשה".
ראשי הבית הגברים והנשים היו מגישים מנחות של לחם מיוחד שנאפה מתבואה מקודשת לדאלי של ערב ראש השנה.
האתנולוגית הגאורגית וָרֶה בַּרְדָאווֵלִידזֶה תיעדה מספר צורות שונות של הלחם הקדוש בכפרים שונים בהתבסס על עבודת שדה שערכה בשנות ה-30. חלק מהלחמים היו נשמרים עד האביב, שם היו מפוררים ונזרעים באדמה בחג נטיעות.
קשר האהבהבים הידוע ביותר של דאלי הוא הקשר שלה עם הצייד האגדי בֶּתְכִּיל או בֶּתְגִיל, הנופל אל מותו מצוק גבוה לאחר שבגד באהבתה של דאלי.
הסיפור מתואר בשירי ריקוד המעגלים המסורתיים של סוואן Bail Betkil, Betkan Kutsa ו-Betkani .
ריקודים אלו בוצעו באזור רצ'ה שבמערב גאורגיה מדי שנה ביום ראשון השלישי שלאחר חג הפסחא, בתחתית הצוק בו, על פי ההערכות, מת בֶּתְכִּיל.
המיקום המדויק אינו ברור: טוויט ציין את קומונות סוואנתי החופשית של מולאחי וסביבותיה, בעוד חוקרת הפולקלור אנה צ'אודרי ציינה את הכפר רֶ'בִּי .
הביצוע השנתי של הריקודים הללו היה קשור לטקס שנועד לזמן את הגשם .
הסיפור מתחיל בכך שדאלי בוחרת ורודפת אחרי בֶּתְכִּיל.